**45. LEHOLA-LEMBITU MÄNGUDE SULGPALLI JUHEND 2018**

**PÕHJA-SAKALA VALLA MEISTRIVÕISTLUSED SULGPALLIS 2018

I Eesmärk**

Arendada sulgpalli kui suurepärast spordiala kõigi Põhja-Sakala valla elanike hulgas. Populariseerida sportlikke eluviise piirkonna elanike hulgas. Selgitada välja paremad sulgpallimängijad individuaalselt.

**II Aeg ja koht**

Võistlus toimub **28. oktoobril** 2018 Suure-Jaani kooli võimlas algusega kell 11.00

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistlejatega.

Võistlusklassi määrab osaleja vanus (nt tüdruk ei saa võistelda naiste võistlusklassis).

Iga võistleja vastutab oma tervisliku seisundi eest ise.

**IV Võistluste süsteem**

Võistlussüsteem selgub kohapeal. Mängud toimuvad üldjuhul „kolmest parem” järgmistes võistlusklassides: tüdrukud (kuni 17 a), poisid (kuni 17 a), naised, mehed, naisveteranid (alates 35 +) ja meesveteranid (alates 40+).

Üldtabelisse läheb arvesse parima mehe, naise, veterani (naine 35+ või mees 40+) ja noore (tüdruk või poiss kuni 17) tulemus.

Mehed ja meesveteranid võistlevad koos, samuti naised ja naisveteranid. Poistel ja tüdrukutel on võimalus mängida paralleelselt ka meistrivõistluste raames.

**V Autasustamine**

Lehola–Lembitu mängude võistlusklasside parimaid autasustatakse järgmiselt: esimese koha võitjat karika ja diplomiga, teist ja kolmandat kohta medali ja diplomiga. Valla meistrivõistluste kolme parimat autasustatakse karikate ja diplomitega ning esikohaomanikke meistrisärgiga.

 **VI Üldist**

Kõik juhendis määratlemata küsimused lahendavad korraldajad kohapeal. Võistluste korraldaja Põhja-Sakala Vallavalitsus koostöös Suure-Jaani Sulgpalliklubiga.